En a Berbería contó con un amplo refirme d'a población autoctona berber, y bellas revueltas tenioron exito. Se fundoron principatos d'inspiración kharichita. Una comunidat sufrita d'o sud de Túniz prenió Cairuan o 755 con grans mortaleras. Os ibaditas de Chabal Nafusa, ofenditos por os excesos d'a secta rival prenioron a ciudat y forachitoron a población sufrita. Enta o 757 proclamoron un imanato, fundando un estato que cubriba partz de l'antiga Tripolitania y d'Ifriquiya, dica que este territorio fue conquiesto por os abbasidas o 761.